Luijs van Gāls

Luijs van Gāls (; dzimis ) ir nīderlandiešu futbola treneris un bijušais futbolists. Vairākas reizes bijis Nīderlandes futbola izlases galvenais treneris.

Spēlētāja karjeras laikā spēlējis Nīderlandē un Beļģijā. Lielāko karjeras daļu aizvadīja Nīderlandes klubā Sparta Rotterdam.

Pēc spēlētāja karjeras beigām kļuvis par treneri (spēlētāja karjeras nogalē jau bija trenera palīgs). Pirmais klubs, kur bija galvenais treneris, bija Nīderlandes klubs Ajax, pēc tam ir trenējis Spānijā, Vācijā un Nīderlandē. Ar Ajax trīs reizes uzvarēja Nīderlandes čempionātā, vēl vienu uzvaru guvis ar AZ, ar Barcelona ir guvis divas uzvaras Spānijas čempionātā, kā arī ar Bayern München ir guvis vienu uzvaru Vācijas čempionātā. Ar Ajax uzvarējis arī Čempionu līgā 1995. gadā, nākamajā gadā tika sasniegts fināls. Finālu sasniedza arī 2010. gadā kā Bayern Munich treneris. 2014. gada maijā kļuva par Anglijas Manchester United galveno treneri.

No 2000. līdz 2002. gadam un no 2012. līdz 2015. gadam bijis Nīderlandes izlases galvenais treneris.

2017. gada janvārī 65 gadu vecumā paziņojis par trenera karjeras beigšanu ģimenes apstākļu dēļ.  atgriezās trenera darbā un trešo reizi kļuva par Nīderlandes izlases galveno treneri, aizvietojot Franku de Būru, kurš amatu atstāja pēc neveiksmīgi aizvadītā 2020. gada Eiropas čempionāta. Pēc 2022. gada FIFA Pasaules kausa, kurā komanda aizkļuva līdz ceturtdaļfinālam, atstāja izlases galvenā trenera amatu.

Sasniegumi

Trenera karjera 
Ajax

 Eredivisie: 1993–94, 1994–95, 1995–96
 KNVB beker: 1992–93
 Johan Cruijff Schaal: 1993, 1994, 1995
 UEFA Čempionu līga: 1994–95
 UEFA kauss: 1991–92
 UEFA Superkauss: 1995
 FIFA Klubu Pasaules kauss: 1995

Barcelona

 Spānijas La Liga: 1997–98, 1998–99
 Copa del Rey: 1997–98
 UEFA Superkauss: 1997

AZ

 Eredivisie: 2008–09

Bayern Munich

 Vācijas Bundeslīga: 2009–10
 DFB Pokal: 2009–10
 DFL Supercup: 2010

Manchester United

 FA kauss: 2015–16

Individuālie sasniegumi

 Eiropas gada treneris: 1995
 Nīderlandes sporta gada treneris: 2009, 2014

Atsauces

Ārējās saites 

 

1951. gadā dzimušie
Nīderlandes futbolisti
Nīderlandes futbola treneri
2014. gada FIFA Pasaules kausa treneri
AZ Alkmaar spēlētāji
Amsterdamas "Ajax" spēlētāji
Ziemeļholandē dzimušie
Nīderlandes futbola izlases treneri
2022. gada FIFA Pasaules kausa treneri
Roterdamas "Sparta" spēlētāji
Royal Antwerp FC spēlētāji